 Σύζευξη  μεταξύ κοινωνικής ψυχιατρικής και ψυχανάλυσης. παρουσίαση περιστατικού.
Η δυναμική δόμηση της εικόνας του σώματος, Gisela Pankow
Το ζήτημα της ψυχαναλυτικής θεραπείας των ψυχώσεων στην ψυχαναλυτική παράδοση είναι ακανθώδες . Για τον Φρόιντ μια τέτοια θεραπεία θεωρείται ανέφικτη και στην περίπτωση των ψυχωτικών ατόμων δεν εγκαθίσταται μεταβίβαση πράγμα που στερεί τους γιατρούς από το βασικό και ιδιαίτερο θεραπευτικό τους εργαλείο.  Ποιος ξέρει τι θα είχε προχωρήσει ο Άμπραχαμ αν δεν είχε πεθάνει πρόωρα δεδομένου ότι είχε ένα έντονο ενδιαφέρον για τους ψυχωτικούς ασθενείς και μπορεί να μην είχε παραιτηθεί από την πιθανότητα της θεραπείας τους μέσω των ψυχαναλυτικών μέσων.  Μεταξύ των πρωτοπόρων ο Γιουνγκ που αναμφίβολα προχώρησε πιο μακριά σε σχέση με την προσέγγιση των ψυχώσεων με ιδιαίτερα της σχιζοφρένειας. Ο Bleuler επινόησε τον όρο σχιζοφρένεια ο οποίος τελικά αποκατέστησε τον προηγούμενο όρο πρώιμη άνοια στον ψυχιατρικό κόσμο.  Το έργο του Γιούνγκ  αντικατοπτρίζει το σταθερό του ενδιαφέρον να αναζητηθεί μια θεραπεία για αυτούς τους ασθενείς.  
 Ίσως να φταίνε αυτές οι εντάσεις και ρήξεις σε σχέση με την ψυχαναλυτική θεώρηση των ψυχώσεων και της δυνατότητας ή του ανέφικτου της θεραπείας τους από την ψυχανάλυση, που αυτά τα ερωτήματα έμεναν  επί μακρόν  στο περιθώριο αν όχι στην παρανομία στην ιστορία του ψυχαναλυτικού κινήματος.
 Το ερώτημα που έπρεπε να απαντήσουν όλες αυτές οι προσπάθειες ήταν το εξής: εξακολουθούμε να μιλάμε για ψυχανάλυση ή πρόκειται για κάτι άλλο; ο τρόπος που συνδέεται ο ασθενής με το θεραπευτή -θεραπεύτρια  προσιδιάζει σε κάποια μορφή μεταβίβασης και αν ναι αυτή η μεταβίβαση έχει κάποια σχέση με τη μεταβίβαση όπως την περιέγραψε ο Φρόιντ ;
Το ενδιαφέρον της Pankow για τις ψυχώσεις προέκυψαν μέσα από τη διαμεσολάβηση της ιατρικής. Ήταν επιθυμία της να ακολουθήσει ιατρική σταδιοδρομία από πολύ νέα και η καθυστερημένη εκπλήρωση αυτής της επιθυμίας απλώς ισχυροποίησε αυτή την κλίση. Από τις πρώτες περιπτώσεις ψυχώσεων που αντιμετώπισε όπως όλοι όσοι επιχείρησαν πριν από κείνη την αναλυτική θεραπεία ψυχωτικών ασθενών, η Pankow παρατήρησε γρήγορα ότι ενώ η γλώσσα ήταν αναγκαία, δεν έφτανε προκειμένου να δημιουργηθεί κάποια σύνδεση με τον ασθενή και δεν έκανε τις ασυνείδητες φαντασιώσεις προσπελάσιμες.  Αυτή η ψυχωτική εμπειρία του κόσμου είναι κατασκευασμένη από θραύσματα τουλάχιστον σύμφωνα με την οπτική του αναλυτή ενώ στην οπτική του ασθενούς αυτά τα θραύσματα βιώνονται ως ξεχωριστοί κόσμοι αποσυνδεδεμένοι ο ένας από τον άλλον. Το πρώτο έργο που έχει μπροστά του ο αναλυτής συνίσταται στην επαλήθευση της ύπαρξης αυτού του κατατεμαχισμού και στην προσπάθεια να διακριθούν μεταξύ τους τα θραύσματα που δείχνουν να μοιάζουν και θα μπορούσαν ενδεχομένως να τοποθετηθούν μαζί όπως τα κομμάτια ενός παζλ. Η σύνδεση αυτών των θραυσμάτων από τον αναλυτή είναι αυτό στον οποίο αναφέρεται η Pankow όταν χρησιμοποιεί τον όρο δυναμική δόμηση. Γρήγορα παρατήρησε ότι τα θραύσματα που μπορούν κάπως να συνδεθούν μεταξύ τους έχουν ένα κοινό χαρακτηριστικό: σχετίζονται με το σώμα πράγμα που οδήγησε στην πλήρη ονομασία της μεθόδου της ως δυναμική δόμηση της εικόνας του σώματος. Κάθε θραύσμα του βιωμένου σώματος που γίνεται αντιληπτό ως μια ολότητα χωρίς κάποιες σχέσεις μετά με τα άλλα κομμάτια του ψυχισμού ή με το σύνολο του σώματος μπορεί να είναι μια οπτική, οσφρητική, κιναισθητική, αισθητηριακή, εμπειρία πραγματική ή ψευδαισθητική ή μια σωματική κίνηση η οποία δυνητικά μπορεί να είναι μια πράξη ή εναλλακτικά η αναγνώριση και η κατανόηση ενός μέρους του σώματος. Σε όλες τις περιπτώσεις το σχασμένο ψυχικό υλικό μπαίνει στη θέση του σώματος ως ολότητας. Είναι μάλλον δύσκολο να απεικονιστεί μια τέτοιου είδους βιωμένη εμπειρία, η εμπειρία της κατοίκησης μόνο σε ένα μέρος του σώματος ή της παντελούς μη κατοίκησης του σώματος ή ακόμη της διαμονής μέσα σε ζώα ή σε άψυχα αντικείμενα. Είναι μια περίπτωση προσπάθειας απελευθέρωσης του υποκειμένου από την εμπειρία του σωματικού ζειν του νευρωτικού, η οποία είναι δομημένη από το σεξουαλικό ερώτημα του έχειν ή μη έχειν σε κάθε πιθανή καταγραφή, είτε αυτή είναι στοματική είτε πρωκτική είτε φαλλική. Στην ψύχωση το θεμελιακό ερώτημα είναι ερώτημα ύπαρξης: to be or not to be .  Η απροσδόκητη και μοναδική κλινική ιδέα της Pankow  συνίσταται στην ακρόαση της ομιλίας των ψυχωτικών ασθενών ως μιας περιγραφής του τρόπου με τον οποίο βιώνουν αυτοί το σώμα τους.
Μεταξύ 2 ή περισσοτέρων θραυσμάτων ο αναλυτής μπορεί να κάνει ομαδοποιήσεις ακολουθώντας δύο πιθανούς άξονες, ομοιότητα στη μορφή ή ομοιότητες στο περιεχόμενο. Αυτοί οι άξονες εργασίας αποσκοπούν στο να αποκτηθεί πρόσβαση σε μια δυναμική εικόνα του βιωμένου σώματος ούτως ώστε να μπορεί να αντιπαρατεθεί ο ασθενής με κάποια αμφιθυμική σύγκρουση η οποία προσφέρει μια επιλογή. Το πρότυπο αυτής της σύγκρουσης βέβαια είναι η επιλογή της ζωής στο σώμα ενός άνδρα ή στο σώμα μιας γυναίκας. Οι ψυχωτικοί ασθενείς έχουν παρακάμψει αυτή την αναγκαία επιλογή ζώντας μέσα σε ένα σώμα το οποίο έχει βιωθεί ως κατατεμαχισμένο. Το θραύσμα μπορεί να είναι αμφισεξουαλικό χωρίς να προκαλεί κάποιο πρόβλημα μιας και η πιθανή ανάδυση της σύγκρουσης επιλύεται μέσω μιας εξωπραγματικής λύσης είτε παραληρητικής η ψευδαισθητικής.
 Καθώς πρόκειται για ζήτημα διάκρισης μορφών, η Pankow  χρησιμοποιεί διάφορα υλικά στην σχέση που δημιουργεί με τον ασθενή. Η ζωγραφική και κυρίως ο μοντελισμός σε 3 διαστάσεις έχουν εξαιρετική χρησιμότητα εν προκειμένω. Αυτό ισχύει ιδιαίτερα για την ψύχωση όπου η ριζική τροποποίηση του συμβολικού συστήματος μέσω της διαδικασίας του συμβολισμού διαταράσσει ορισμένες λειτουργίες της γλώσσας οι οποίες δεν είναι επηρεασμένες στη νεύρωση, ιδιαίτερα στη συμβολοποιητική λειτουργία της γλώσσας δηλαδή την ικανότητά της να παράγει σύμβολα. Η δημιουργία ενός συμβόλου υποδηλώνει την ικανότητα να γίνεται παρόν αυτό που είναι απών με τη διαμεσολάβηση της γλώσσας. Στην ψύχωση η λέξη δεν αναφέρεται πια στο περιεχόμενό της και το σημαίνον δεν αναφέρεται πια σε έλλειψη: δείχνουν προς το κενό.
Προχωρώντας στην κλινική της εργασία, η Pankow περιγράφει 2 συμβολοποιητικές λειτουργίες του Σώματος στη βάση 2 αξόνων πάνω στους οποίους μπορούν να συνενωθούν τα θραύσματα, τον άξονα της μορφής και τον άξονα του περιεχομένου. Έτσι υπάρχουν 2 λειτουργίες. Η πρώτη έχει να κάνει με το Βιωμένο Σώμα ως μορφή και με μορφή και πρόκειται για το σύνορο του Σώματος που διακυβεύεται εδώ το σύνορο του με τον όχι εγώ χώρο και το σύνορο με τα άλλα ανθρώπινα όντα. Η δεύτερη συμβολοποιητική λειτουργία έχει να κάνει με το βιωμένο Σώμα ως σημασιοδότηση ως περιεχόμενο και ως νόημα και ως εκ τούτου έχει να κάνει με το πως το υποκείμενο ερμηνεύει το Βιωμένο Σώμα.
 Στη σχιζοφρένεια το πρώτο που επηρεάζεται είναι η συμβολοποιητική λειτουργία, πράγμα που οδηγεί σε ένα βιωμένο σώμα που δεν έχει σύνορα, σε σημείο που ο ασθενής να μην μπορεί καθόλου να κατοικήσει μέσα στο σώμα του πράγμα που τον οδηγεί να κατοικεί μέσα σε ζώα ή σε αντικείμενα. Στις μη σχιζοφρενικές παραληρητικές καταστάσεις η πρώτη λειτουργία παραμένει άθικτη αλλά επηρεάζεται η δεύτερη. Αυτές οι συμβολοποιητικές λειτουργίες συνδέονται με αυτό το οποίο η Pankow ονόμαζε εγγενείς νόμοι του σώματος και το οποίο συνίσταται στους κανόνες ανταλλαγής μεταξύ του εαυτού και του κόσμου στην περίπτωση του πρώτου νόμου ο οποίος αναφέρεται στην πρώτη συμβολοποιητική λειτουργία και τα μεταξύ του εαυτού και των άλλων ανθρώπινων όντων στη δεύτερη περίπτωση. Στη βάση αυτών των κανόνων ανταλλαγής αναπτύσσει θεωρητικά τη σύνδεση μεταξύ αφενός των ανεπαρκειών της οικογενειακής δομής και των σχέσεων μεταξύ της οικογένειας του ασθενούς και των κοινωνικών κανόνων  του υπάρχοντος πολιτισμού και αφετέρου των ανεπαρκειών της εικόνας του σώματος.
Η ψύχωση μέσα από τη ματιά της γενικής θεωρίας της σαγήνης του Laplanche
Παρόλο που η θεωρία του Laplanche εστιάζει κυρίως στη νεύρωση, φαίνεται να ακολουθεί μία διαφορετική προσέγγιση στη θεωρητικοποίηση της ψύχωσης λόγω της έμφασης που αποδίδει στον ρόλο του άλλου δηλαδή του πρωταρχικού ενήλικα   που φρόντισε το παιδί. Σύμφωνα με τη γενική θεωρία της σαγήνης, τα μηνύματα που δίνονται από τον άλλον αποτελούν την πηγή της αίσθησης του ξένου σώματος μέσα στο ψυχισμό. Καθώς λειτουργούν όπως το ασυνείδητο διαδραματίζουν σημαντικό ρόλο στην ψυχοσεξουαλική ανάπτυξη και τη συγκρότηση των ψυχολογικών λειτουργιών.
Τονίζοντας την ύπαρξη του στοιχείου της μη περιορίσιμης ετερότητας  στην καρδιά της ψυχικής ζωής η θεωρία του Laplanche δείχνει να αντιστοιχεί με τη φαινομενολογία της ψυχωτικής εμπειρίας με τα ιδιαίτερα χαρακτηριστικά της δηλαδή του αισθήματος της παραδοξότητας και της εισβολής του διωκτικού Άλλου κάτι που έχει ήδη επισημανθεί από τον Φρόιντ όταν υποστήριζε ότι στην ψύχωση ό,τι έχει απωθηθεί προς τα μέσα επιστρέφει απ έξω. Συνεπώς η γενική θεωρία της σαγήνης παρέχει ένα εννοιολογικό πλαίσιο που καθιστά εφικτή την περιγραφή της ειδικής για την ψύχωση διαδικασίας συγκρότησης της υποκειμενικότητας σε σχέση με την αινιγματική εμφύτευση ενός ξένου σώματος στην ψυχή του παιδιού. Επιπλέον η εφαρμογή της θεωρίας του Laplanche στο πρόβλημα της ψύχωσης φαίνεται να επιτρέπει την απόρριψη του θεραπευτικού πεσιμισμού του Φρόυντ όσον αφορά την ψυχαναλυτική αντιμετώπιση της ψύχωσης.
 Ο Laplanche φαίνεται να υποστηρίζει ότι  η ψυχωτική δομή είναι διαφορετική από τη νευρωτική. Η μακράς διάρκειας χρήση των κλασικών ψυχαναλυτικών τεχνικών στην περίπτωση της ψύχωσης δεν τεκμηριώνεται και έτσι δεν μπορεί να είναι αποτελεσματική.  Αυτό που προέχει εν προκειμένω είναι η αδυναμία των ψυχωτικών ατόμων να υποκειμενοποιήσουν. Να επεξεργαστούν ή να συμβολοποιήσουν τις αναλυτικές ερμηνείες. Σκεπτόμενος κανείς το πρόβλημα της ψύχωσης θα πρέπει να λάβει υπόψη του τις συνθήκες που χρειάζεται να πληρούνται ώστε να μπορέσουν να λάβουν χώρα η απαρτίωση ή οι συμβολοποιητικές διεργασίες καθώς και τις πιθανές συνέπειες στην ψύχωση όταν δεν πληρούνται αυτές οι προϋποθέσεις
Χρειάζεται κανείς να σκεφτεί την ψύχωση ως μια δομή του ψυχικού οργάνου ή της προσωπικότητας με έναν ειδικό αμυντικό μηχανισμό διαφορετικό από τη νευρωτική απώθηση και όχι ως μια ψυχική διαταραχή που αποτελείται από μία ομάδα συμπτωμάτων ή δεδομένων μέσα στα πλαίσια ενός συστήματος κατάταξης ή διαγνώσεων. Αυτό δεν σημαίνει ότι η διάγνωση δεν είναι σημαντική για το Laplanche, αντίθετα είναι καίριο για τον ψυχαναλυτή να αναγνωρίζει τη δομή του ασθενούς του καθώς από αυτό εξαρτάται η θεραπευτική μεθοδολογία που θα ακολουθήσει . Με άλλα λόγια η έννοια της ψυχικής δομής είναι θεμελιώδης ως προς τη διάγνωση διότι επιτρέπει να ολοκληρωθεί  και να θεωρητικοποιηθεί η κατανόηση και ορίζει τη στρατηγική για τον τρόπο εργασίας με τον ασθενή
Η έννοια της πραγματικότητας στην ψυχαναλυτική θεωρία χρήζει ακριβούς ορισμού ειδικότερα όσον αφορά τους μηχανισμούς της απάρνησης ή την έλλειψη συμβολοποίησης οι οποίες παρατηρούνται στην ψύχωση. Ο ίδιος ο αντιλήφθηκε κάτι παράδοξο σχετικά με αυτό το θέμα καθώς παρατήρησε ότι ακόμη και στις πιο σοβαρές μορφές παραληρήματος διατηρείται η αντίληψη για εκείνα τα ερεθίσματα που προέρχονται από την πραγματικότητα. Κατά συνέπεια υποστήριξε ότι η αιτία της ψύχωσης θα μπορούσε να συνδέεται με μια θεμελιώδη διαταραχή στην λιβιδινική οικονομία του ατόμου και όχι μόνο με την απώλεια της επαφής με την πραγματικότητα.
Η γενική θεωρία της σαγήνης παρέχει το εννοιολογικό πλαίσιο για την επεξεργασία αυτής της διαπροσωπικής σεξουαλικής πραγματικότητας. Ο Laplanche υποστηρίζει τη διεύρυνση του νοήματος της πρώιμης φροϋδικής θεωρίας της ακίνητης στο  εννοιολογικό πεδίο των νευρώσεων τοποθετώντας την όχι μόνο στο έδαφός της εμπειρίας της σεξουαλικής κακοποίησης του παιδιού από έναν διαστροφικό ενήλικο αλλά στη βάση μιας πανανθρώπινης ασύμμετρης σχέσης με το πρωταρχικό πρόσωπο παροχής φροντίδας. Ακολουθώντας τη σκέψη του Φρόιντ δίνει έμφαση στην κατάσταση αβοήθητου του νεογέννητου βρέφους η οποία το κάνει να εξαρτάται πλήρως από τη βοήθεια του ενήλικα.  Καθώς φροντίζει το παιδί ο ενήλικας χωρίς να τα θέλει, του μεταδίδει διάφορα λεκτικά και μη λεκτικά μηνύματα τα οποία το παιδί προσπαθεί να αποκωδικοποιήσει και να καταλάβει. Ωστόσο δεν μπορούν όλα όσα ο γονιός μεταφέρει με τα μηνύματά του να αφομοιωθούν από το παιδί. Τα μηνύματα του ενήλικα υπονομεύονται από την απωθημένη ασυνείδητη σεξουαλικότητα που περιέχουν. Ένα παράδειγμα τέτοιων σεξουαλικών στοιχείων ενυπαρχόντων στις σχέσεις μεταξύ ενηλίκων και παιδιών μπορεί να αποτελεί η σεξουαλική ευχαρίστηση που αντλεί η μητέρα με τον θηλασμό.
Καθώς το παιδί δεν διαθέτει τις ψυχικές δεξιότητες ή τα ενορμητικά σχήματα που θα του επέτρεπαν να αφομοιώσει το σεξουαλικό περιεχόμενο των μηνυμάτων του ενήλικα αυτά φαίνονται στο παιδί σαν κάποιο αίνιγμα που χρήζει ένα είδος συμβολοποίησης ή μετάφρασης. Αυτό το σχήμα τοποθετείται στο πυρήνα της γενικής θεωρίας της σαγήνης καθώς παρέχει ένα σημείο εκκίνησης για την επανερμηνεία των θεμελιωδών εννοιών της προοπτικής ψυχανάλυσης όπως το ασυνείδητο, η απώθηση, η ενόρμηση
Τα σεξουαλικά μηνύματα δεν μπορούν αυτή τη δεδομένη στιγμή να γίνουν άμεσα αντιληπτά από το άτομο γιατί εκείνο δεν διαθέτει ακόμη την ικανότητα να τα καταλάβει. Με άλλα λόγια ένα παιδί δεν διαθέτει τον κατάλληλο κωδικό για την αποκρυπτογράφηση τους. Η μετάφραση όμως ενός αινιγματικού μηνύματος παραμένει πάντοτε ατελής. Τα μη μεταφρασμένα υπολείμματα της μεταφραστικής διεργασίας συνεχίζουν να υπάρχουν και να επιδρούν σαν ένα ξένο σώμα στον ψυχισμό του παιδιού. Αυτά τα υπολείμματα του αινιγματικού μηνύματος δεν είναι παρά το απωθημένο υλικό που συγκροτεί το ασυνείδητο ενός ατόμου και πηγές κινήτρων οι οποίες δεν είναι ενστικτώδους ή βιολογικής προέλευσης αλλά συνιστούν το αποτέλεσμα της μερικής αποτυχίας της μετάφρασης των αινιγματικών μηνυμάτων τα οποία εμφυτεύθηκαν στο παιδί.
Tο εγώ αναδύεται ως αποτέλεσμα του περιορισμού ή της καταστολής των αινιγματικών σημάτων ως συνέπεια της μετάφρασής τους. Η διεργασία της μετάφρασης διαχωρίζει το πεδίο των αμετάφραστων υπολειμμάτων που παίρνουν τη μορφή του απωθημένου ασυνείδητου υλικού, από το πεδίο που περιλαμβάνει την επιτυχή μετάφρασή τους. Αρχικά το εγώ δεν εμφανίζεται στο παιδί ως μια ειδική αρχή αλλά ως σωματικό εγώ- ως το βιολογικό όλον του ατόμου του οποίου η επιφάνεια εκτίθεται στην υποδοχή των αινιγματικών μηνυμάτων των ενηλικών. 

Ως αποτέλεσμα της μετάφρασης το σωματικό εγώ διαχωρίζεται στη συνειδητή προς συνειδητή αρχή του Εγώ και στο απωθημένο ασυνείδητο. Η αρχή του εγώ γίνεται μέρος του ψυχικού οργάνου, γεγονός που λόγω της μερικής επιτυχίας των μεταφραστικών προσπαθειών του παιδιού, καθιστά εφικτό τον περιορισμό των αινιγματικών και διεισδυτικών στοιχείων του μηνύματος και επιτρέπει το μετασχηματισμό τους σε κάτι κατανοητό για το παιδί. Τα μεταφρασμένα στοιχεία του αινιγματικού μηνύματος οργανώνονται σε ένα συνεπές όλον, με μια σχετικά συνεκτική δομή με την οποία πρέπει να συνδέσουμε τις συνθετικές λειτουργίες του Εγώ που περιέγραψε ο Φρόιντ. Όμως το αμετάφραστο μέρος του ψυχικού οργάνου δεν είναι οργανωμένο ως ένα συνεκτικό όλον ως μια συνεκτική αλυσίδα, ως μια συνεκτική δομή. Τα αινιγματικά σήματα λειτουργούν μέσα στον ψυχισμό δίπλα δίπλα, χωρίς να επηρεάζονται ή να έρχονται σε αντίθεση μεταξύ τους.
Κασσιανή Μαδεμλή
